Da li je ovo pravi život?
Subtitle: Neispričana priča o grupi Queen
Publisher: Laguna
Published: 2019
Place of publication: Belgrade, Serbia
Language: srp
Translated from: eng
Translation of: Is This the Real Life?
Format: Paperback
Number of pages: 504
ISBN-13: 9788652132652
Copyright date: 2019
Description: *Da li je ovo pravi život?* zaviruje dublje od javne slike grupe Kvin, kako bi rasvetlilo četiri krajnje različite ličnosti, a posebno pevača, Fredija Merkjurija.

Uprkos smrti njihovog energičnog predvodnika Fredija Merkjurija 1991, grupa Kvin je ostala jedan od najomiljenijih rok sastava na planeti, sa trista miliona prodatih albuma i velikim uspehom „razigranog slavlja u čast Kvina“, biografskog filma *Boemska rapsodija*. Ipak, čitava priča o njihovom izuzetnom usponu i istinama iza enigmatičnog Merkjurija dosad nikada nije bila otkrivena.

Novinar Mark Blejk, autor najtiražnije biografije sastava Pink Flojd, oslonio se na svoje stare intervjue sa članovima grupe Kvin, a zatim vodio više od sto razgovora sa njihovim producentima, urednicima diskografskih kuća, bivšim članovima sastava, bliskim saradnicima i školskim drugovima, uključujući i mnoge poznanike Fredija Merkjurija iz rane mladosti, kako bi složio potpun, zadivljujući prikaz od uspona benda iz predgrađa do statusa svetskih superzvezda. Knjiga *Da li je ovo pravi život?* prvi put iznosi kako su članovi revolucionarnog muzičkog sastava postali šampioni sveta.